
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 21. decembra noteikumos Nr. 885 "Kārtība, kādā valsts finansē profesionālās ievirzes sporta izglītības programmas"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts sagatavots, ievērojot nepieciešamību, lai uz valsts finansējuma piešķiršanu varētu pretendēt tās akreditētās profesionālās ievirzes sporta izglītības iestādes (turpmāk – sporta skola) akreditētu izglītības programmu īstenošanā nodarbināto pedagogu darba samaksai un valsts sociālās apdrošināšanas obligātajām iemaksām no valsts budžeta, kuru mācību treniņu grupas atbilst šo noteikumu 1. pielikumā minētajiem kritērijiem un nosacījumiem un kurām nav iepriekšējā gadā finansēto pedagoģisko likmju.
 
1.2. Mērķis
Mērķa apraksts
Pilnveidot profesionālās ievirzes sporta izglītības programmu finansēšanas kārtību, ieviešot mehānismu, lai uz valsts finansējuma piešķiršanu akreditētu izglītības programmu īstenošanā nodarbināto pedagogu darba samaksai un valsts sociālās apdrošināšanas obligātajām iemaksām no valsts budžeta jau otrajā kārtā varētu pretendēt tās akreditētās sporta skolas, kurām nav iepriekšējā gadā finansētu pedagoģisko likmju un kuru mācību treniņu grupas atbilst šo noteikumu 1. pielikumā minētajiem kritērijiem un nosacījumiem.
 
Spēkā stāšanās termiņš
01.01.2026.
Pamatojums
Valsts budžeta finansējuma aprēķināšanas kārtības pilnveide. Grozījumi noteikumu projekta 1.pielikumā stāsies spēkā 2026.gada 1.septembrī jeb ar jaunā mācību gada (2026./2027.) sākšanos.
1.3. Pašreizējā situācija, problēmas un risinājumi
Pašreizējā situācija
Ar Ministru kabineta 2022. gada 30. augusta noteikumu Nr.539 "Grozījumi Ministru kabineta 2021. gada 21. decembra noteikumos Nr.885 "Kārtība, kādā valsts finansē profesionālās ievirzes sporta izglītības programmas" tika pilnveidota profesionālās ievirzes sporta izglītības programmu finansēšanas kārtība, ieviešot mehānismu valsts finansējamo pedagoģisko likmju fiksēšanai atbilstoši iepriekšējā budžeta gadā sporta skolai valsts finansēto pedagoģisko likmju skaitam (ja ir izpildīti rezultativitātes kritēriji un nosacījumi, kā arī ir atbilstošs grupu skaits). Pilnveide tika veikta, lai fiksētu valsts finansēto pedagoģisko likmju skaitu, kā arī katru budžeta gadu šim mērķim pieejamo valsts budžeta līdzekļu sadalē ņemtu vērā iepriekšējā budžeta gadā katrai sporta skolai valsts piešķirto pedagoģisko likmju skaitu, tādējādi nodrošinot, ka sporta skolas, rēķinoties ar noteiktu pedagoģisko likmju skaitu, varētu efektīvāk plānot savu darbu.
 
 
Problēmas un risinājumi
Problēmas apraksts
Fiksēto likmju finansēšanas kārtībā paredzētas trīs kārtas:
Pirmā kārta – nodrošina finansējumu iepriekšējā budžeta gadā finansētajām pedagoģiskajām likmēm (fiksētās);
Otrā kārta – ja veidojas pedagoģisko likmju atlikums (pieprasīts mazāk likmju kā finansēts iepriekšējā gadā), to sadala sporta skolām, kurām pārsniegts fiksēto pedagoģisko likmju skaits;
Trešā kārta – ja pēc Noteikumu 8. punktā noteiktajā kārtībā piešķirtā finansējuma veidojas valsts finansējamo pedagoģisko likmju atlikums, tās sadala proporcionāli visām sporta skolām, nepārsniedzot budžeta gadam pieprasīto pedagoģisko likmju skaitu. Visās kārtās obligāts nosacījums ir iepriekšējā mācību gadā izpildīti rezultativitātes kritēriji sportā un nosacījumi attiecībā uz izglītojamo skaitu un vecumu.
Minētā kārtība vienlaikus nodrošina iespēju pretendēt uz valsts budžeta finansējumu arī jaunām akreditētām sporta skolām, ja minētajam mērķim valsts budžetā ir pieejams papildu finansējums.
Noteikumu 8. punktā ir noteikts, ka maksimālā finansējuma nodrošinājumu izglītības iestādei gadā aprēķina, ievērojot pieprasīto pedagoģisko likmju skaitu, kas nepārsniedz sporta skolā iepriekšējā budžeta gadā valsts finansēto pedagoģisko likmju skaitu (iepriekšējā budžeta gadā pieprasītās pedagoģiskās likmes tiek iekļautas sporta skolai nepieciešamā finansējuma nākamā gada aprēķinā).
2024.gadā uz valsts finansējumu pretendēja 6 akreditētas sporta skolas, kurām nav iepriekšējā gadā finansētu pedagoģisko likmju, 2025.gadā - vēl 4 sporta skolas, no kurām viena ir pašvaldības dibināta, 2025.gadā tika akreditētas vēl divas privātas sporta skolas. Finansējuma pieprasījumu 2026.gadam iesniedza viena no tām, un kopumā  šīm 11 sporta skolām pirms iesniegumu valsts finansējuma saņemšanai pārbaudes provizoriski ir nepieciešams finansējums 95,48 pedagoģiskajām  likmēm.
 Minētās sporta skolas varētu pretendēt uz finansējumu tikai trešajā kārtā, jo tām nav iepriekšējā budžeta gadā valsts finansēto pedagoģisko likmju, kā arī atbilstoši Noteikumu 8.1 punktā noteiktajam, ka, ja pēc šo noteikumu 8. punktā noteiktajā kārtībā piešķirtā finansējuma veidojas valsts finansējamo pedagoģisko likmju atlikums, to sadala proporcionāli visām izglītības iestādēm, nepārsniedzot budžeta gadam pieprasīto pedagoģisko likmju skaitu. 2026.gadā valsts finansējamo pedagoģisko likmju atlikums finansējuma aprēķina trešajā kārtā  var veidoties tikai gadījumā, ja tiks piešķirts papildu finansējums. 
 
Risinājuma apraksts
Lai tām sporta skolām, kurām nav iepriekšējā gadā finansēto pedagoģisko likmju, radītu iespēju iegūt finansētās (fiksētās) pedagoģiskās likmes, tai pat laikā nesamazinot finansējumu  esošām sporta skolām, noteikumu projekts paredz finansējuma aprēķinu veikt trīs kārtās, mainot vietām otro un trešo kārtu:
Pirmā kārta (1) - nodrošina finansējumu iepriekšējā budžeta gadā finansētajām pedagoģiskajām likmēm;
Otrā kārta (2) – pedagoģisko likmju atlikumu no pirmās kārtas (izņemtas grupas, jo neatbilst noteikumu 1. pielikumā minētajiem kritērijiem un nosacījumiem vai arī sporta skola pieprasījusi mazāk pedagoģisko likmju nekā finansētas iepriekšējā gadā) sadala tām sporta skolām, kurām nav iepriekšējā gadā finansēto pedagoģisko likmju ne lielākā procentuālajā apjomā no pieprasītā, kāds kārtējā gadā ir tām sporta skolām, kurām ir iepriekšējā gadā finansētās pedagoģiskās likmes. 
Trešā kārta (3) – ja pēc Noteikumu 8. punktā noteiktajā kārtībā piešķirtā finansējuma veidojas valsts finansējamo pedagoģisko likmju atlikums, to sadala proporcionāli visām izglītības iestādēm, to pedagoģisko likmju finansēšanai, kas netika finansētas 1. un 2.kārtā, un piemaksām par papildu pedagoģisko darbu, kā arī pedagogu mēneša darba algas likmes palielināšanai atbilstoši kārtējā gadā pieprasītajām pedagoģiskajām likmēm.
Visās kārtās obligāts nosacījums ir iepriekšējā mācību gadā izpildīti rezultativitātes kritēriji sportā un nosacījumi attiecībā uz izglītojamo skaitu un vecumu.
Problēmas apraksts
Balstoties uz biedrības "Latvijas Golfa federācija" Izglītības un zinātnes ministrijā iesniegtajiem priekšlikumiem, nepieciešams veikt grozījumus MK noteikumu Nr.885 1.pielikumā "Profesionālās ievirzes sporta izglītības iestāžu mācību treniņu grupu rezultativitātes kritēriji sportā  attiecīgo sporta veidu sadaļās, pievienojot sporta veidu - golfs. Minēto grozījumu spēkā stāšanās un grupu komplektēšana atbilstoši tiem iespējama no 2026.gada 1.septembra,  grozīto kritēriju un rezultātu vērtēšana varēs tikt veikta no 2027.gada 1.septembra.
Risinājuma apraksts
Saskaņā ar Sporta likuma 10.panta ceturto daļu sporta federācijai ir tiesības vadīt un koordinēt darbu attiecīgajā sporta veidā (attiecīgajos sporta veidos) vai darbības jomā valstī, kā arī pārstāvēt valsti attiecīgajā starptautiskajā sporta organizācijā, ja šī federācija ir atzīta šajā likumā noteiktajā kārtībā.
Biedrības "Latvijas Golfa federācija" (turpmāk - LGF), kas ir Sporta likuma kārtībā atzītā sporta federācija, sniegtajā pamatojumā norādīts, ka golfam kā sporta veidam ir būtiska ietekme uz bērnu un jauniešu veselību, vispārējo fizisko attīstību un emocionālo līdzsvaru, sekmējot disciplinētību un koncentrēšanās spējas. Latvijā jau vairākus gadus veiksmīgi īsteno interešu izglītības programmas golfā Mārupes un Valmieras pašvaldībās, kur golfa nodarbības apmeklē 230 bērni un jaunieši. Papildus tam Ozo golfa laukuma bērnu klubā golfa nodarbības apmeklē 175 bērni un jaunieši, bet Jūrmalas Golf Club & Hotel bērnu akadēmijā golfu apgūst 34 bērni un jaunieši. Šie dati apliecina golfa pieaugošo popularitāti jauniešu vidū un kalpo par pamatu profesionālās ievirzes sporta izglītības programmas izveidei, kā arī norāda uz nepieciešamību nodrošināt profesionālās ievirzes izglītību šajā sporta veidā. LGF uztur handikapa sistēmu (HCP) GolfBox platformā, kurā reģistrēti 7206 Latvijas golferi, no kuriem 510 ir bērni un jaunieši vecumā no 6 līdz 18 gadiem. Visiem golferiem ir sacensībām derīgs handikaps. Šīs sezonas laikā zaļās kartes mācību kursu apmeklēja un zaļo karti golfā ieguva 923 jaunie spēlētāji. Šie dati apliecina golfa plašo popularitāti un sabiedrības interesi par šo sporta veidu. Golfs ir viens no olimpiskajiem sporta veidiem, kas piešķir tam īpašu nozīmi un atzinību starptautiskajā sporta arēnā. Federācija ik gadu organizē vairākus vietēja un starptautiska mēroga čempionātus, kuros piedalās gan Latvijas, gan ārvalstu sportisti. Pirmā Latvijas Junioru izlase golfā tika izveidota 2002. gadā, un kopš tā laika tā ir kalpojusi par nozīmīgu platformu Latvijas jauniešu sportistu attīstībai šajā sporta veidā. Izlasi katru gadu veido 16 labākie jaunie golferi – 8 meitenes un 8 zēni –, kā arī 8 izlases kandidāti – 4 meitenes un 4 zēni –, kas tiek rūpīgi atlasīti, pamatojoties uz viņu sportisko sniegumu un atbilstību kritērijiem kopumā. LGF ir sagatavojusi profesionālās ievirzes sporta izglītības programmas V20 un V30 golfā, ievērojot Izglītības likumu, Ministru kabineta noteikumus un citus saistošos normatīvos aktus. LGF apņemas nodrošināt programmu saskaņošanu, licencēšanu un integrāciju sporta izglītības iestādēs. Programmu izveide veicinās jauno talantu attīstību, nodrošinās kvalitatīvāku apmācību procesu un sekmēs teicamu rezultātu sasniegšanu gan vietējā, gan starptautiskā līmenī.
Atbilstoši biedrības "Latvijas Golfa federācija" iesniegtajiem izvērtētajiem priekšlikumiem veikti grozījumi 1.pielikumā "Profesionālās ievirzes sporta izglītības iestāžu mācību treniņu grupu rezultativitātes kritēriji sportā un nosacījumi attiecībā uz izglītojamo skaitu un vecumu" 1.pielikumā  izveidota 2.18 golfs sadaļa.  - attiecīgi par vienu skaitli palielinās sadaļu numerācija.
Problēmas apraksts
Noteikumu 2.punktā minētais "akreditētu izglītības programmu īstenošanā " neatbilst šī brīža akreditācijas procesam, kur būtiska ir izglītības iestādes akreditācija, bet programmas tiek licencētas.

Risinājuma apraksts
 Noteikumu 2.punktā nomainīts formulējums uz "licencētu programmu īstenošanā". 
Problēmas apraksts
Nepieciešams pārskatīt veidu, kā sporta skolas apliecina rezultativitātes kritēriju izpildi. Šobrīd Valsts izglītības informācijas sistēmā  sadaļā "Sacensību kalendārs" tiek ievadītas  sacensības, bet tām nav sasaistes ar kādu no reģistriem vai attiecīgās federācijas tīmekļvietni, un pēc tam izglītojamiem tiek pievienotas sacensības no sacensību kalendāra, kurās tie piedalījušies. Lai pārliecinātos, vai izglītojamais ir piedalījies norādītajās sacensībās, pārbaude veicama manuāli (meklējot tīmekļvietnēs).
Risinājuma apraksts
Grozījumi 11.2. un 11.3. apakšpunktā paredz ministrijai iespēju pieprasīt izglītības iestādei un Sporta likuma kārtībā atzītajai attiecīgā sporta veida federācijai nepieciešamo informāciju, kas apliecina izglītojamā dalību sacensībās un  rezultativitātes kritēriju izpildi, kā arī ņemot vērā Sporta likuma 10.1 panta ceturtajā daļā noteikto deleģējumu - pēc anoloģijas ar Ministru kabineta noteikumi Nr. 494 "Šautuvju izveidošanas un darbības, kā arī treniņšaušanas un šaušanas sporta sacensību norises un drošības noteikumi" 43.punktu, kas nosaka šaušanas sporta veida sacensību iekļaušanu biedrības "Latvijas Sporta federāciju padome" kalendāra gada plānā, uzdot biedrībai "Latvijas Sporta federāciju padome", veicot sporta veida federāciju uzraudzību, sniegt nepieciešamo informāciju, kas apliecina izglītojamā rezultativitātes kritēriju izpildi.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projekts tiks īstenots Izglītības un zinātnes ministrijas esošo līdzekļu ietvaros.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
Atbilstoši Ministru kabineta 2021.gada 21.decembra noteikumiem Nr.885 "Kārtība, kādā valsts finansē profesionālās ievirzes sporta izglītības programmas" valsts finansējumu saņemošās sporta skolas un tās sporta skolas, kurām nav iepriekšējā gadā finansēto pedagoģisko likmju.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Lai veicinātu bērnu un jauniešu iesaisti sportiskās aktivitātēs, nodrošinot jauno sportistu sagatavošanu.
 
8.2. Cita informācija
Cita informācija
-

